Gevriesde liggaam dié van vermiste man | Maroela Media
Gevriesde liggaam dié van vermiste man
Die gevriesde oorskot van 'n man wat onlangs naby 'n landgoed by die Roodeplaatdam gevind is, is dié van die vermiste Zeyn Khan (43).
Volgens kol. Dimakatso Sello, polisiewoordvoerder, is Khan op 29 November as vermis by die Florida-polisiestasie in Johannesburg aangemeld.
Luidens 'n kennisgewing wat destyds deur die groep Missing Children South Africa gedeel is, is Kahn op dié dag vir die laaste keer in die Greymont-omgewing gesien. Sy voertuig is later verlate in Eldoradopark gevind.
Maroela Media het vroeër berig dat dié liggaam geskend was, met die kop, arms, bene en geslagsdele wat vermis word.
Die misdaadaktivis Yusuf Ambramjee het Donderdag op Twitter gesê daar was eise vir 'n losprys, maar geen bewyse van lewe is getoon nie. Die polisie het nie op 'n navraag rakende dié stelling reageer nie.
"Die polisie ondersoek 'n saak van moord en versoek enigiemand met inligting om kapt. Cloete van die Kameeldrift-speurders by 082 822 6926 te bel."
Man, kind sterf toe motor muur tref
Parlementêre kompleks nou aan Valke 'oorhandig'
Afskuwelik! Walglik! Demonies.
Gaan soek die gemors en doen dieselfde . Wetgewing in die hool beteken niks .
Dit is verskriklik, en nou moet die familie die trauma verwerk dat sy liggaam so geskend is eintlik niks oor is nie. Ne dit is net te erg. Net wilde roofdiere tree so op. Die doodstraf moet terug kom, dis al wat hierdie onmenslike wilde diere bietjie sal laat skrik.